b'\n_START_ARTICLE_\nKairos\n_START_SECTION_\nVastaanotto\n_START_PARAGRAPH_\nAlbumi sai p\xc3\xa4\xc3\xa4osin hyv\xc3\xa4n vastaanoton. Imperiumin Tuomas Valtanen ylisti albumia ja sanoi sen yll\xc3\xa4tt\xc3\xa4neen positiivisesti. H\xc3\xa4n totesi kappaleiden huokuvan 90-luvun tunnelmointia, sanoi sen kest\xc3\xa4v\xc3\xa4n kuuntelua ja p\xc3\xa4ihitt\xc3\xa4v\xc3\xa4n yhtyeen entisen laulajan Max Cavaleran Cavalera Conspiracyn samana vuonna julkaistun studioalbumin mennen tullen. Metalliluolan Juha Karvonen antoi albumille arvosanan 8\xe2\x80\x93, joka piti Imperiumin arvioijan tapaan albumia odotuksiin n\xc3\xa4hden erinomaisena. H\xc3\xa4nen mukaansa 90-luvun tuotannolle uskollinen raskas soundi tuo albumille sen kaipaamaa dynamiikkaa, ja piti erityisesti laulaja Derrick Greenin tulkintatavasta. Soundin Eero Kettunen antoi albumille kaksi t\xc3\xa4hte\xc3\xa4 viidest\xc3\xa4. H\xc3\xa4n piti julkaisua konseptialbumina, jolla yhtye hukkaa todellisuudentajun. H\xc3\xa4nest\xc3\xa4 albumi oli kokonaisuudessaan toisinaan maaliin osuvaa hakuammuntaa.'